આવું માત્ર સાહિત્યની દુનિયામાં જ નથી બનતું, લગભગ દરેક ક્ષેત્રમાં બને છે. નવોદિત ઍક્ટર પોતાને અમિતાભ બચ્ચન કરતાંય મહાન સમજે છે. નવોદિત સિંગર પોતાને સોનુ નિગમથી સવાયો સમજતો હોય છે. નવોદિત ચિત્રકાર પોતાને પિકાસોની પંગતમાં સૌથી આગળ બેસાડી દેતો હોય છે. આવા નવોદિતો નાનકડી નિષ્ફળતા સામેય ઉગ્ર થઈ ઊઠતા હોય છે. તેમની એક કૉમન આર્ગ્યુમેન્ટ એવી હોય છે કે બીજા જાણીતા લોકોનું ફાલતુ સર્જન શ્રેષ્ઠ ગણાય છે અને મારું શ્રેષ્ઠ સર્જન પણ ફાલતુમાં ખપે છે.